stanford-oval/wikipedia huggingface dataset:
โรงเรียนสฤษดิ์เสนาพิทยาคม

| โรงเรียนสฤษดิ์เสนาพิทยาคม Saritsenapittayakom School> ที่ตั้ง |
| --- | --- |
เลขที่ 15 หมู่ 19 ถนนสายพิษณุโลก – หล่มสัก ตำบล วังนกแอ่น อำเภอวังทอง จังหวัดพิษณุโลก รหัสไปรษณีย์ 65130
ข้อมูล
ประเภท: รัฐ
คำขวัญ: เรียนดี มีพลานามัย ใฝ่คุณธรรม บำเพ็ญประโยชน์
สถาปนา: 16 พฤษภาคม พ.ศ. 2527
หน่วยงานกำกับ: กระทรวงศึกษาธิการ
ผู้อำนวยการ: นายกฤต คงชู
สี: ฟ้า– ขาว
เว็บไซต์: 
โรงเรียนสฤษดิ์เสนา
ประวัติ

โรงเรียนสฤษดิ์เสนา จัดตั้งจากความคิดของพันเอกอุดม เกษพรม ผู้บังคับการกรมรบพิเศษที่ 4 ค่ายสฤษดิ์เสนาในสมัยนั้น ต่อมาพันเอกอุดม เกษพรม ได้ย้ายไปดำรงตำแหน่งที่สูงขึ้น พันเอกหาญ เพไท ย้ายมาดำรงตำแหน่งผู้บังคับการกรมรบพิเศษที่ 4 ได้ดำเนินการตามเจตนารมณ์ของผู้บังคับการฯ คนเดิม ได้จัดสร้างอาคารเรียนชั่วคราว เปิดเป็นโรงเรียนสาขาของโรงเรียนวังทองพิทยาคม
ทำพิธีเปิดเมื่อวันที่ 16 พฤษภาคม พ.ศ. 2527 มีนักเรียน 81 คน อาจารย์พิศิษฐ์ ทรัพย์เจริญ อาจารย์ใหญ่โรงเรียนวังทองพิทยาคม ได้มอบหมายให้ นายสายหยุด แพนคร มาดูแลแทนในฐานะหัวหน้าโรงเรียนสาขาวังทองพิทยาคม ในปีการศึกษา พ.ศ. 2529 กระทรวงศึกษาธิการ ได้ประกาศจัดตั้งเป็นโรงเรียนมัธยมศึกษา สังกัดกรมสามัญศึกษา เมื่อวันที่ 4 กุมภาพันธ์ พ.ศ. 2529 และแต่งตั้ง นายองอาจ สุขแสงสุวรรณ เป็นครูใหญ่ ตั้งชื่อโรงเรียนว่า โรงเรียนสฤษดิ์เสนา
ปีการศึกษา พ.ศ. 2532 นายสุรเดช วงษ์บา ได้รับการแต่งตั้งให้มาดำรงตำแหน่งครูใหญ่ และ อาจารย์ใหญ่โรงเรียนสฤษดิ์เสนา มีนักเรียนจำนวนทั้งสิ้น 140 คน 
ปีการศึกษา พ.ศ. 2537 นายพละ พันธุ์พินิจ ได้รับการแต่งตั้งให้มาดำรงตำแหน่งอาจารย์ใหญ่ เปิดสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย มีนักเรียนจบในระดับชั้นมัธยมศึกษา ปีที่ 6 ในปีการศึกษา พ.ศ. 2542 เป็นรุ่นแรก ปีการศึกษา 2543 นายนาถ นาคพงษ์ ได้รับการแต่งตั้งให้มาดำรงตำแหน่งอาจารย์ใหญ่จนถึง เดือนกันยายน พ.ศ. 2544
วันที่ 16 พฤศจิกายน พ.ศ. 2544 นางโสภา นครจินดา ได้รับการแต่งตั้งให้มาดำรงตำแหน่งผู้บริหาร 
วันที่ 10 กุมภาพันธ์ พ.ศ. 2549 นายบรรจง เลิศเสม ได้รับการแต่งตั้งให้มาดำรงตำแหน่งผู้บริหาร 
วันที่ 10 กุมภาพันธ์ พ.ศ. 2551 นายประชุม ปิ่นสกุล ได้รับการแต่งตั้งให้มาดำรงตำแหน่ง
ผู้บริหาร ได้เพิ่มชื่อโรงเรียนเป็นโรงเรียนสฤษดิ์เสนาพิทยาคม เมื่อเดือนพฤศจิกายน พ.ศ. 2552 
วันที่ 29 ตุลาคม พ.ศ. 2553 นายกฤต คงชู ย้ายมาดำรงตำแหน่งผู้อำนวยการโรงเรียน วันที่ 29 พฤศจิกายน พ.ศ. 2557  นางเรณู  บุญเสรฐ  ผู้อำนวยการชำนาญการพิเศษ  ย้ายมาดำรงตำแหน่งผู้อำนวยการโรงเรียนจนถึงปัจจุบัน  โดยมีครูผู้สอนจำนวน 12 คน ลูกจ้างประจำ 2 คน
สถานที่ตั้ง

โรงเรียนสฤษดิ์เสนาพิทยาคม ตั้งอยู่เลขที่ 15 หมู่ 19 ถนนสายพิษณุโลก – หล่มสัก ตำบล วังนกแอ่น อำเภอวังทอง จังหวัดพิษณุโลก รหัสไปรษณีย์ 65130 พื้นที่ประมาณ 50 ไร่ อยู่ในเขตป่าสงวน ของกรมป่าไม้ หลักกิโลเมตรที่ 33
ลักษณะภูมิประเทศ

พื้นที่เป็นที่ราบสูงลาดเอียงเชิงเขา สภาพพื้นดินเป็นดินปนหิน บางพื้นที่เป็นลานหินขนาดใหญ่ มีร่องน้ำไหลผ่านโรงเรียน และมีน้ำป่าไหลหลากในฤดูฝน


ทิศเหนือ          ติดต่ออำเภอชาติตระการ อำเภอนครไทย


ทิศใต้            ติดต่ออำเภอเนินมะปราง อำเภอบางกระทุ่ม


ทิศตะวันออก       ติดต่ออำเภอนครไทย


ทิศตะวันตก        ติดต่ออำเภอเมือง อำเภอวัดโบสถ์
สัญลักษณ์ประจำโรงเรียน

อักษรย่อ “ ส.น.พ.”
สีประจำโรงเรียน

ฟ้า– ขาว
ยูมิ คาวาอิ

Japanese actress
| ยูมิ คาวาอิ |
| --- | --- |
河合 優実
คาวาอิในเทศกาลภาพยนตร์นานาชาติโตเกียว ในเดือนตุลาคม พ.ศ. 2565
เกิด:  (2000-12-19) 19 ธันวาคม ค.ศ. 2000 (23 ปี) โตเกียว, ประเทศญี่ปุ่น
อาชีพ: นักแสดง
ปีปฏิบัติงาน: พ.ศ. 2562–ปัจจุบัน
ตัวแทน: Dongyu Club
ยูมิ คาวาอิ (ญี่ปุ่น: 河合 優実; โรมาจิ: Kawai Yūmi), เกิดเมื่อวันที่ 19 ธันวาคม พ.ศ. 2543 เป็นนักแสดงชาวญี่ปุ่น
อาชีพ

ในปี พ.ศ. 2562 คาวาอิเปิดตัวการแสดงครั้งแรกในภาพยนตร์สั้นเรื่องYodominaku, Yamanai ในปี พ.ศ. 2565 เธอได้รับรางวัลนักแสดงหน้าใหม่ยอดเยี่ยมในเทศกาลภาพยนตร์โยโกฮาม่าครั้งที่ 43จากบทบาทของเธอในเรื่องA Balance and It's a Summer Film
ชีวิตส่วนตัว

งานอดิเรกของเธอคือการเต้นรำ ร้องเพลง วาดรูป และเล่นบาสเก็ตบอล ตอนที่เธออยู่ชั้นประถมศึกษาปีที่ 3 เธอเริ่มไปสตูดิโอเต้นรำที่น้องสาวของเธออยู่แม้ว่าครั้งหนึ่งเธอเคยหยุดเต้นเมื่อสมัยมัธยมต้น แต่เธอก็อยู่ในคลับเต้นรำในโรงเรียนมัธยมปลาย ขณะที่เธอเต้นต่อไป เธอก็ตระหนักถึงความสุขที่ได้แสดงออก และตัดสินใจเป็นนักแสดง
เธอเคารพมิไร โมริยามะทั้งในฐานะนักแสดงและนักเต้น
ผลงาน > ภาพยนตร์

| ปี | ชื่อเรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2019 | Yodominaku, Yamanai |  | บทบาทนำ; หนังสั้น |  |
| 2020 | Rolling Marbles | โมเอะโกะ |  |  |
| 2020 | A Beloved Wife | สาวมัธยมปลายที่ทำอุด้ง |  |  |
| 2020 | Sasaki in My Mind | นาเอมูระ |  |  |
| 2021 |  (เกือบจะไม่ได้) ฉายแล้วหน้าร้อนนี้! | บีตบัง หรือ โฟมว่ายน้ำ |  |  |
| 2021 | A Balance | เมย์ |  |  |
| 2021 | Unfeigned Happy Ending | ยู |  |  |
| 2022 | Just Remembering | อิซึมิ |  |  |
| 2022 | Love Nonetheless | มิซากิ |  |  |
| 2022 | To Be Killed by a High School Girl | อาโออิ ซูกิ |  |  |
| 2022 | Plan 75 | โยโกะ นาริมิยะ |  |  |
| 2022 | A Man | อากาเนะ |  |  |
| 2022 | A Winter Rose | โทโมกะ มิซากิ |  |  |
| 2022 | The Lines That Define Me | คาวากิชิ |  |  |
| 2022 | A Hundred Flowers | มิซากิ |  |  |
| 2023 | Sayonara, Girls. | มานามิ ยามาชิโระ | บทบาทนำ |  |
| 2023 | In Her Room | โยโกะ |  |  |
| 2023 | Heartless | ฮานะ |  |  |
| 2024 | A Girl Named Ann | แอน | บทบาทนำ |  |
| 2024 | April Come She Will | จุน ซากาโมโตะ |  |  |
| 2024 | ลุค แบ็ค | ฟูจิโนะ (พากย์เสียง) | บทบาทนำ |  |
| 2024 | Desert of Namibia | คะนะ | Lead role |  |
| 2024 | Hakkenden: Fiction and Reality | ฮามาจิ |  |  |
| 2025 | Teki Cometh | อายูมิ ซูไก |  |  |
| 2025 | She Taught Me Serendipity | ฮานะ ซากุราดะ |  |  |
ผลงาน > ละครโทรทัศน์

| ปี | เรื่อง | บทบาท | หมายเหตุ | อ้างอิง |
| --- | --- | --- | --- | --- |
| 2019 | In Hand | คาโอริ คิคุจิ | ตอนที่ 4 |  |
| 2022 | Teen Regime | ซูกุริ ไซกะ | มินิซีรีส์ |  |
| 2022 | One Night Morning | ทามาโกะ | บทบาทนำ; ตอนที่ 4 |  |
| 2023 | I Love My Family for Who They Are | นามิ คิชิโมโตะ | บทบาทนำ |  |
| 2023 | Kami no Ko wa Tsubuyaku | ฮารุกะ คิโนชิตะ | บทบาทนำ; ภาพยนตร์โทรทัศน์ |  |
| 2024 | Extremely Inappropriate! | จุนโกะ โอกาวะ |  |  |
| 2024 | RoOT/Route of Odd Taxi | เรน่า | บทบาทนำ |  |
| 2025 | Anpan | รันโกะ อาซาดะ | อาซาโดระ |  |
ผลงาน > วิดีโอเพลง

| ปี | เพลง | ศิลปิน | อ้างอิง |
| --- | --- | --- | --- |
| 2021 | Duets | มายะ ซากาโมโตะ |  |
| 2022 | Ame San San | คิง กนู |  |
รางวัลและการเสนอชื่อเข้าชิง

| ปี | รางวัล | หมวดหมู่ | งาน | ผลลัพธ์ | อ้างอิง |
| --- | --- | --- | --- | --- | --- |
| 2022 | 41st Zenkoku Eiren Awards | Best Supporting Actress | A Balance | ชนะ |  |
| 2022 | 43rd Yokohama Film Festival | Best Newcomer | A Balance and It’s a Summer Film | ชนะ |  |
| 2022 | 76th Mainichi Film Awards | Best New Actress | A Balance | เสนอชื่อเข้าชิง |  |
| 2022 | 95th Kinema Junpo Awards | Best New Actress | A Balance, It’s a Summer Film and Unfeigned Happy Ending | ชนะ |  |
| 2022 | 64th Blue Ribbon Awards | Best Newcomer | A Balance and It’s a Summer Film | ชนะ |  |
| 2022 | 35th Nikkan Sports Film Awards | Best Supporting Actress | Plan 75, A Winter Rose, A Man, and others | เสนอชื่อเข้าชิง |  |
| 2022 | 35th Nikkan Sports Film Awards | Best Newcomer | Plan 75, A Winter Rose, A Man, and others | ชนะ |  |
| 2022 | 47th Hochi Film Awards | Best Supporting Actress | Plan 75, A Winter Rose and Just Remembering | เสนอชื่อเข้าชิง |  |
| 2023 | 44th Yokohama Film Festival | Best Supporting Actress | Plan 75, A Winter Rose, A Man, and others | ชนะ |  |
| 2023 | 16th Asian Film Awards | Best Supporting Actress | Plan 75 | เสนอชื่อเข้าชิง |  |
แหล่งข้อมูลอื่น

Official profile at Dongyu Club (ในภาษาญี่ปุ่น)
ยูมิ คาวาอิ ที่อินเทอร์เน็ตมูวีเดตาเบส
วัดนิมมานรดี

| วัดนิมมานรดี |
| --- | --- |


ชื่อสามัญ: วัดนิมมานรดี, วัดบางแค
ที่ตั้ง: ซอยบางแค 1 ถนนบางแค แขวงบางหว้า เขตภาษีเจริญ กรุงเทพมหานคร
ประเภท: พระอารามหลวงชั้นตรี ชนิดสามัญ
นิกาย: มหานิกาย
พระพุทธรูปสำคัญ: หลวงพ่อเกศจำปาศรี
เจ้าอาวาส: พระธรรมโพธิมงคล (สมควร ปิยสีโล)
 สถานีย่อยพระพุทธศาสนา
พระอุโบสถวัดนิมมานรดี
วัดนิมมานรดี [นิม-มาน-นอ-ระ-ดี] หรือชาวบ้านเรียก วัดบางแค เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่ติดคลองภาษีเจริญ แขวงบางหว้า เขตภาษีเจริญ กรุงเทพมหานคร มีเนื้อที่ 19 ไร่ 84 ตารางวา วัดนิมมานรดีได้ให้โรงเรียนประชาบาลของทางราชการซึ่งตั้งอยู่ในที่ดินของวัด คือ โรงเรียนวัดนิมมานรดี สังกัดกรุงเทพมหานคร บริเวณวัดอยู่ใกล้กับตลาดน้ำวัดนิมมานรดี
ประวัติ

วัดสร้างขึ้นในสมัยกรุงรัตนโกสินทร์ตอนต้น รัชกาลที่ 1 ประมาณปี พ.ศ. 2350 ในชื่อ วัดบางแค ยังมีหลักฐานปรากฏกล่าวถึงวัดนี้ในจดหมายเหตุ รัชกาลที่ 2 กล่าวถึงการแต่งตั้งพระคณาจารย์จำนวน 71 รูป หนึ่งในนั้นคือ พระอาจารย์เกษ วัดบางแค
ต่อมาในสมัยรัชกาลที่ 5 ก็ได้มีการบูรณปฏิสังขรณ์วัดครั้งใหญ่ โดยผู้ที่เป็นกำลังสำคัญสนับสนุนทุนทรัพย์ในการบูรณะก็คือ ขุนตาลวโนชากร (นิ่ม เสนะวัต) และภรรยาชื่อดี และได้เปลี่ยนชื่อเป็น วัดนิมมานรดี อันหมายถึง สวรรค์ชั้นที่ 5 วัดนิมมานรดีได้เปิดทำการเรียนการสอนพระปริยัติธรรมแผนกธรรมและบาลี แผนกธรรมได้เปิดทำการสอนมาตั้งแต่ปี พ.ศ. 2482 ได้ขอพระราชทานวิสุงคามสีมาใหม่ ได้รับพระราชทานครั้งที่สอง เมื่อวันที่ 8 พฤศจิกายน พ.ศ. 2514 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และได้พระราชทานพระปรมาภิไธยย่อ ภ.ป.ร. ประดิษฐานที่หน้าบันพระอุโบสถ ปี พ.ศ. 2528 ได้รับสถาปนาขึ้นเป็นพระอารามหลวงชั้นตรี ชนิดสามัญ
อาคารเสนาสนะและปูชนียวัตถุ

พระอุโบสถประดิษฐาน หลวงพ่อเกศจำปาศรี พระพุทธรูปปางมารวิชัย สร้างด้วยโลหะทองเหลืองผสมลงรักปิดทอง พระพุทธรูปองค์นี้มีประวัติ โดยเมื่อปี 2508 ได้เกิดเหตุการณ์โบสถ์พังทลายลงมา แต่ปรากฏว่าองค์หลวงพ่อไม่ได้รับความเสียหายใด ๆ ภายในวัดยังมีองค์เจ้าแม่กวนอิมองค์ใหญ่ และพระสังกัจจายน์ อยู่บริเวณด้านตรงข้ามกับอุโบสถ
หลวงพ่อเกศจำปาศรี
วินฟาสต์

| --- | --- |

โรงงานวินฟาสต์ตรงประตูต้อนรับ
ประเภท: Division
อุตสาหกรรม: อุตสาหกรรมยานยนต์
ก่อตั้ง: มิถุนายน 2017; 7 ปีที่แล้ว (2017-06)
ผู้ก่อตั้ง: ฝั่ม เหญิต เหวื่อง
สำนักงานใหญ่: ฮานอย, Vietnam
พื้นที่ให้บริการ: ทั่วโลก
บุคลากรหลัก: Kevin Yardley (CEO) Lê Thị Thu Thuỷ (Chairwoman) David Lyon (Director) Kevin Fisher (Head of vehicle engineering)
ผลิตภัณฑ์: รถยนต์ จักรยานยนต์ Commercial vehicles
บริษัทแม่: Vingroup
เว็บไซต์: vinfast.com
บุคคลของ VinFast ใน ปารีส, 2018 (จากซ้ายไปขวา): James DeLuca (general director VinFast), Lê Thị Thu Thủy (VP Vingroup), David Lyon (design director), David Beckham (brand ambassador).
บริษัท Vinfast เป็นบริษัทรถยนต์สัญชาติเวียดนามในเครือวินกรุ๊ป (Vingroup) ก่อตั้งขึ้นเมื่อปี พ.ศ. 2560 รถยนต์ Vinfast จะถูกผลิตขึ้นจากโรงงานในเขตเศรษฐกิจ Dinh Vu-Cat Hai ในเมืองไฮฟอง โดยการก่อสร้างโรงงานจะแล้วเสร็จภายในเดือนกรกฎาคม 2018 แต่บริษัทจะสามารถเริ่มส่งมอบรถยนต์ Vinfast ได้ในไตรมาส 3 ของปี 2019
Vinfast ตั้งเป้ายอดผลิตสูงมากถึง 500,000 คันภายในปี 2025 (ในปีแรกจะมีการผลิต 100,000 – 200,000 คัน/ปี) โดยมีจุดมุ่งหมายว่าจะเป็นผู้ผลิตรถยนต์ที่ยิ่งใหญ่ลำดับต้น ๆ ในภูมิภาคเอเชียตะวันออกเฉียงใต้
นอกจากนี้ Vinfast ยังได้เซ็นสัญญาร่วมมือกับซัพพลายเออร์, ผู้เชี่ยวชาญและสถาบันพัฒนาบุคลากรด้านยานยนต์ชั้นนำระดับโลก ได้แก่ Bosch, Siemens, Ital Design, Torino Design, Zagato และหอการค้าและอุตสาหกรรมเยอรมนี เพื่อร่วมกันสร้างรถขึ้น
รุ่นรถยนต์ > รถยนต์ไฟฟ้า

VinFast VF e34 มาพร้อมขุมพลังมอเตอร์ไฟฟ้า และแบตเตอรี่ที่ทำระยะทางต่อการชาร์จได้ไกล 300 กิโลเมตร
Vinfast VF 3 รถครอสโอเวอร์ไฟฟ้าขนาดจิ๋วบล็อกทรงเรขาคณิตขุมพลังมอเตอร์ไฟฟ้าในกลุ่ม A-segment
Vinfast VF 5 รถครอสโอเวอร์ซิตี้คาร์ขุมพลังไฟฟ้า ที่จะมีเปิดตัวในประเทศไทย
VinFast VF 6 รถครอสโอเวอร์ขนาดเล็กมากขุมพลังไฟฟ้าในกลุ่ม B-Segment
VinFast VF 7 รถ Luxury crossover SUV ขนาดเล็กขุมพลังมอเตอร์ไฟฟ้าในกลุ่ม C-segment
VinFast VF 8 รถ Luxury crossover SUV ขนาดกลาง ขุมพลังมอเตอร์ไฟฟ้าในกลุ่ม D-segment
VinFast VF 9 รถ Luxury crossover SUV ขนาดกลาง ขุมพลังมอเตอร์ไฟฟ้าในกลุ่ม E-segment
รุ่นรถยนต์ > รถที่ผลิตในอดีต > เครื่องยนต์ ICE

Vinfast Lux A2.0 ใช้โครงสร้างพื้นฐานของ BMW 5 Series (F10)
Vinfast Lux SA2.0 ใช้โครงสร้างพื้นฐานของ BMW X5 (F15)
VinFast President ใช้โครงสร้างพื้นฐานของ BMW X5 (F15) และเสริมเครื่องยนต์ V8 ของ Chevrolet ผลิตจำกัดเพียง 500 คัน
VinFast Fadil ใช้โครงสร้างพื้นฐานของ Opel Karl จบการผลิตในปี 2022 (ในจำนวนยอดขายทั้งหมด 42,444 คัน)
VinFast Fadil red back
รุ่นรถยนต์ > รถต้นแบบ

Vinfast Lux V8
เปิดตัวในประเทศไทย

หลังจากนำรถยนต์เข้ามาวิ่งทดสอบบนถนนเมืองไทยกันซักพักใหญ่ๆ ล่าสุด แบรนด์รถยนต์สัญชาติเวียดนามอย่าง VinFast (วินฟาสท์) ก็ได้ฤกษ์งามยามดีในการเปิดตัวแบรนด์อย่างเป็นทางการในประเทศไทย ณ งาน Bangkok International Motor Show 2024 (BIMS 2024) พร้อมขนทัพรถยนต์ทั้งหมด 8 รุ่น มาจัดแสดงภายในบูธ ไม่ว่าจะเป็น VF 3, VF 5, VF e34, VF 6, VF 7, VF 8, VF 9 ตลอดจน VF Wild ต้นแบบรถกระบะขุมพลังไฟฟ้า ด้วยเช่นกัน
สำหรับรถยนต์รุ่น VF 5, VF e34, VF 6, VF 7, VF 8 และ VF 9 ที่นำมาจัดแสดงจะเป็นรุ่นพวงมาลัยขวาที่ออกแบบมาสำหรับตลาดประเทศไทยโดยเฉพาะ นับเป็นการเปิดตัวรถยนต์พวงมาลัยขวาครั้งที่ 2 ต่อจากงาน Indonesia International Motor Show (IIMS) 2024 ในเดือน กุมภาพันธ์ ที่ผ่านมา การนำรถยนต์ทั้งหมดมาจัดแสดงที่งาน BIMS 2024 ครั้งนี้ มีเป้าหมายเพื่อเสริมสร้างชื่อเสียงและความสามารถในการแข่งขันของ Vinfast ในประเทศไทย ซึ่งเป็นประเทศที่ผลิต และส่งออกยานยนต์ที่ใหญ่ที่สุดในภูมิภาค
สำหรับรถยนต์ VinFast ที่ถูกนำมาวิ่งทดสอบในประเทศไทย และมีแนวโน้มว่าจะเป็นรุ่นแรกที่ถูกนำเข้ามาประเดิมทำตลาดในบ้านเรา ได้แก่ VinFast VF e34 เป็นรถยนต์ Sub Compact Crossover ขุมพลังไฟฟ้า 100% เปิดตัวครั้งแรกในโลกไปแล้ว เมื่อช่วงเดือน มกราคม 2021 โดยมีฐานการผลิตหลักอยู่ที่โรงงาน VinFast Trading and Production LLC ประเทศเวียดนาม
หลังจากที่ VinFast รถไฟฟ้า100% สัญชาติเวียดนาม ประกาศแผนเตรียมเปิดตัว VF e34 รถ B-SUV Crossover ในไทย และ บริการเช่าแบตเตอรี่ แต่กระแสตอบรับไม่เป็นอย่างที่คาด จึงมีการยกเลิกแผนเดิม และ ปรับแผนใหม่ รับฟังเสียงจากลูกค้า เตรียมเปิดตัว VF5 รถไฟฟ้า100% ขนาดเล็กแทน คาดราคาเริ่มต้น 5 แสนบาท รวมแบตเตอรี่แล้ว!
นอกเหนือจากรถไฟฟ้า100% และ รถ Hybrid แบรนด์จีน ที่กำลังทำตลาดในไทย และ แบรนด์หน้าใหม่ ที่เตรียมทัพ พร้อมบุกตลาดประเทศไทย VinFast ก็เป็นอีกหนึ่งแบรนด์จากประเทศเพื่อนบ้าน ที่กำลังจะมาเปิดตัวอย่างเป็นทางการในบ้านเราเช่นกัน
VinFast เป็นแบรนด์รถไฟฟ้า100% สัญชาติเวียดนาม ที่ก่อตั้งขึ้นในปี 2560 (2017) เป็นบริษัทในเครือของ Vingroup (VIC) ยักษ์ใหญ่ในเวียดนามที่ถือธุรกิจหลากหลาย ไม่ว่าจะเป็น อสังหาริมทรัพย์, ห้างสรรพสินค้า และ โรงแรม
ในช่วงเริ่มมีการใช้สถาบันออกแบบรถยนต์ระดับโลกอย่าง Pininfarina ในการออกแบบ และ ยังได้ความช่วยเหลือบางส่วนจาก BMW และ Magna Steyr อีกด้วย จนกระทั่งได้ไปอวดโฉมไกลถึงฝั่งยุโรปที่งาน Paris Motor Show 2018 ด้วยรถยนต์ 2 รุ่น คือ LUX A2.0 และ LUX SA2.0
สำหรับประเทศไทย VinFast มีจดทะเบียนบริษัทในบ้านเราเมื่อปลายปี 2566 ที่ผ่านมา ” บริษัท วินฟาสต์ ออโต้ (ประเทศไทย) จำกัด ” ทุนจดทะเบียน 108,360,000 บาท มีการลงนามข้อตกลงความร่วมมือกับ 15 ดีลเลอร์ เพื่อเปิดโชว์รูม 22 แห่ง โดยเน้นพื้นที่บนถนนสายหลักใน กรุงเทพฯ และ ปริมณฑล รวมถึงจังหวัดหัวเมืองอย่าง เชียงใหม่, ขอนแก่น, อุบลราชธานี, อยุธยา และ ชลบุรี ภายในปีนี้
ที่มาของชื่อ

ทางบริษัทได้อ้างว่าชื่อ Vinfast มีที่มาจากคำภาษาเวียดนามดังนี้
Việt Nam (เวียดนาม)
Phong cách (Stylish, Ph=F)
An toàn (Safety)
Sáng tạo (Creativeness)
Tiên phong (Pioneer)
วัดตากฟ้า

| วัดตากฟ้า |
| --- | --- |
พระประธานในอุโบสถ์

ชื่อสามัญ: วัดตากฟ้า พระอารามหลวง
ที่ตั้ง: ถนนพหลโยธิน ตำบลตากฟ้า อำเภอตากฟ้า จังหวัดนครสวรรค์ 60190
ประเภท: พระอารามหลวง ชั้นตรี
นิกาย: เถรวาท
เจ้าอาวาส: พระเทพปัญญาภรณ์ (ริด ริตเวที)
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
การถ่ายภาพ: Pramote.jpg‎
 สถานีย่อยพระพุทธศาสนา
วัดตากฟ้า เป็นศาสนสถานในพระพุทธศาสนา สังกัดคณะสงฆ์ไทย เถรวาท  มหานิกาย โดยวัดได้รับการยกให้เป็นพระอารามหลวง ชั้นตรี ชนิดสามัญ ตั้งอยู่เลขที่ 76 หมู่ที่ 1 ตำบลตากฟ้า อำเภอตากฟ้า จังหวัดนครสวรรค์ทั้งยังเป็นสำนักศาสนศึกษาในด้านปริยัติธรรมบาลี ที่ผู้เรียนและสถิติผู้สอบได้จำนวนมากในแต่ละปี
ประวัติ

วัดตากฟ้า แต่เดิมได้ตั้งเป็นเพียงที่พักสงฆ์ เมื่อปี พ.ศ. 2498 โดยสมัยนั้นยังสังกัดอยู่กับคณะสงฆ์อำเภอตาคลี ต่อมาได้อาศัยศรัทธาจากชาวบ้านซึ่งส่วนใหญ่มีอาชีพกสิกรรมเพาะปลูกพืชไร่ได้ร่วมใจกันสร้างเสนาสนะและศาลาเพื่อเอาไว้บำเพ็ญกุศลในพระพุทธศาสนาและอีกประการหนึ่งบริเวณตลาดตากฟ้าท่านแรก คือ นายบันลือ รัตนมงคล ได้เป็นผู้ดำเนินการเรื่องสถานที่ก่อสร้างวัด เพราะที่ดินบริเวณวัดนั้นเป็นที่ของนิคมสร้างตนเอง พร้อมกันนั้นก็ได้อาศัยผู้ใหญ่สมจิตร์ พิมพาภรณ์ นายสิงห์ สมศรี พร้อมด้วยชาวบ้านตากฟ้า เป็นผู้ดำเนินการสร้างวัด
ทางด้านฝ่ายคณะสงฆ์นั้นก็ได้รับความสนับสนุนจาก พระครูนิพัทธ์ศีลคุณ (ทอง) อดีตเจ้าคณะอำเภอตาคลี และพระครูนิยมธรรมภาณ (บก) เจ้าคณะตาบลในขณะนั้น ได้ช่วยส่งพระมาเป็นผู้ปกครองสำนักสงฆ์ โดยลำดับ และเพื่อเป็นเกียรติที่พระครูนิยมธรรมภาณได้ให้ความอุปถัมภ์แก่สานักสงฆ์ ชาวบ้านทั่วไปจึงเรียกกันว่า “วัดตากฟ้านิยมธรรม” โดยเอาชื่อท้ายของราชทินนามของหลวงปู่บก มาต่อสร้อยข้างท้าย และในปี พ.ศ. 2504 คณะกรรมการก็ดำเนินการจึงทำเรื่องขอตั้งเป็นวัด
หลังจากนั้นในปี พ.ศ. 2507 พระอาจารย์บุญส่ง ซึ่งเป็นผู้ดูแลสำนักสงฆ์วัดตากฟ้านิยมธรรมเป็นรูปสุดท้ายก็ได้ลากลับไปจำพรรษาอยู่ ณ วัดสว่างวงษ์ อำเภอตาคลี ตามเดิม ต่อมาในปี พ.ศ. 2508 คณะกรรมการวัดจึงได้ไปขอพระภิกษุที่จะมาเป็นผู้นำจากหลวงพ่อพระครูวิสัยจริยคุณ (โอด) ที่วัดจันเสน อำเภอตาคลี เพื่อมาดูแลสานักสงฆ์ต่อไป ขณะนั้น พระสุรินทร์ จนฺทโชโต (ต่อมาได้รับพระมหากรุณาธิคุณโปรดเกล้าฯ พระราชทานสมณศักดิ์ให้เป็นพระครูนภเขตคณารักษ์) ท่านกำลังมาลาหลวงพ่อพระครูวิสัยจริยคุณ เพื่อจะไปจำพรรษา ณ วัดปากน้ำ จังหวัดระนอง หลวงพ่อพระครูวิสัยจริยคุณ จึงได้
ขอให้ท่านมาจาพรรษาอยู่ที่สำนักสงฆ์วัดตากฟ้านิยมธรรม เพื่อมาเป็นผู้นาในการดูแลรักษาและบำรุงรักษาวัด
ในปี พ.ศ. 2510 กรมการศาสนา กระทรวงศึกษาธิการ ด้วยความเห็นชอบของมหาเถรสมาคม จึงประกาศตั้งเป็นวัดขึ้นในพระพุทธศาสนา มีนามว่า “วัดตากฟ้า” เมื่อวันที่ 7 กรกฎาคม พ.ศ. 2510 และต่อมาได้รับพระราชทานวิสุงคามสีมา เมื่อวันที่ 14 พฤศจิกายน พ.ศ. 2510
ในปี พ.ศ. 2549 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชานุญาต สถาปนาวัดตากฟ้า เป็นพระอารามหลวง ชั้นตรี ชนิดสามัญ เนื่องในมหามงคลวโรกาสทรงครองสิริราชสมบัติครบ 60 ปี
ลำดับเจ้าอาวาส

เท่าที่ทราบ
พระอาจารย์บุญส่ง
พระสุรินทร์ จันทโชโต
พระเทพปัญญาภรณ์ (ริด ริตเวที
(พ.ศ. 2550- ปัจจุบัน)
สำนักเรียนวัดตากฟ้า

วัดตากฟ้าได้จัดให้มีการศึกษาพระปริยัติธรรมแผนกธรรมตั้งแต่ปี พ.ศ. 2510 จนถึงปัจจุบันโดยกฎระเบียบของวัดตั้งไว้ว่า พระภิกษุสามเณรผู้อยู่จำพรรษาจะต้องศึกษาพระปริยัติธรรมแผนกธรรม ทุกรูป ตามกำหนดการเรียนการสอน สำหรับการเปิดเรียนพระปริยัติธรรมแผนกธรรมนั้น คือวันแรม 9 ค่ำ เดือน 8 เวลาปิดภาคเรียน คือก่อนวันออกพรรษา 7 วัน ก่อนจะจบภาคเรียนจะต้องทำการทดสอบความรู้ในห้องเรียนทุกชั้น ทุกวิชา
ในส่วนกรณีศึกษาพระปริยัติธรรม แผนกบาลี ทางวัดตากฟ้าได้เปิดทำการสอนตั้งแต่ปี พ.ศ. 2526 ในสมัยของพระครูนภเขตคณารักษ์ โดยนิมนต์พระมหากาญจน์ กาญจนรังสี (สกุล โควารกูร) ป.ธ. 8 มาเป็นอาจารย์รูปแรกและทำการเปิดสอนพระปริยัติธรรมแผนกบาลี มีพระภิกษุสามเณรเล่าเรียนศึกษาพอสมควร โดยในปีการศึกษาแรกนั้น พระภิกษุสามเณรสามารถสอบประโยค ป.ธ.3 ได้ยกชั้นเป็นจำนวนถึง 11 รูป และได้ดำเนินการสอนเรื่อยมา โดยมีผู้รับหน้าที่เป็นอาจารย์ใหญ่ต่อมาอีก 2 รูป คือพระมหาสมชาย อิทธิโช (สกุล เกิดแก้ว) เป็นอาจารย์ใหญ่รูปที่ 2 และพระมหาทะนงศักดิ์ พรหมรังสี (สกุล
พรหมรังสี) เป็นอาจารย์ใหญ่รูปที่ 2
ในปี พ.ศ. 2534 หลวงพ่อพระครูนภเขตคณารักษ์อาพาธ จึงทำให้หยุดการเรียนการสอนพระปริยัติธรรมแผนกบาลีไปช่วงระยะหนึ่ง
ในปี พ.ศ. 2538 พระราชปัญญาเวที ได้เปิดการเรียนการสอนพระปริยัติธรรมแผนกบาลี ขึ้นอีกครั้งหนึ่ง โดยมีพระมหาสุนทร สุนทรเมธี ป.ธ.7, พธ.บ. กศ.ม. ปัจจุบันได้รับพระราชทานสมณศักดิ์  เป็น พระอมรเมธี เป็นอาจารย์ใหญ่สำนักศาสนศึกษาวัดตากฟ้า ปีแรกมีพระภิกษุสามเณรเข้าเรียน 12 รูป สอบได้ประโยค 1 – 2 จำนวน 1 รูป
ในปี พ.ศ. 2539 สำนักศาสนศึกษาวัดตากฟ้าได้เปิดการเรียนการ พระปริยัติธรรมแผนกสามัญศึกษา ขึ้นมาอีกหนึ่งแผนก โดยใช้ชื่อว่าโรงเรียนศรีนภเขตวิทยา ทำให้มีพระภิกษุสามเณร ผู้เล่าเรียนศึกษาพระปริยัติธรรมทั้ง 3 แผนก เพิ่มขึ้นเป็นลำดับตลอดมา
ในปี พ.ศ. 2544 วัดตากฟ้า ได้รับแต่งตั้งเป็น โรงเรียนพระปริยัติธรรม แผนกบาลี ประจำจังหวัดนครสวรรค์ แห่งที่ 1
กิจกรรมประจำวัน

เนื่องจากวัดตากฟ้าได้มีการจัดการเรียนการสอนทั้ง 3 หลักสูตร คือหลักสูตรพระปริยัติธรรมแผนกธรรม – บาลีและแผนกสามัญศึกษา จึงต้องมีการจัดตารางกิจประจาวัน ดังนี้ กิจประจาวันของผู้เรียนสำนักศาสนศึกษาวัดตากฟ้า
เวลาประมาณ 05.00 – 05.30 ทำกิจวัตร และทำวัตรเช้า
เวลาประมาณ 05.30 – 05.50 ทบทวนไวยากรณ์
เวลาประมาณ 05.50 – 06.00 ทำกิจส่วนตัวก่อนออกบิณฑบาต
เวลาประมาณ 06.00 – 07.30 ออกบิณฑบาต
เวลาประมาณ 07.30 – 08.15 ฉันภัตตาหารเช้า
เวลาประมาณ 08.15 – 08.30 ทำกิจส่วนตัวก่อนเข้าห้องเรียน
เวลาประมาณ 08.30 – 11.00 เข้าเรียนภาษาบาลี
เวลาประมาณ 11.00 – 12.00 ฉันภัตตาหารเพล
เวลาประมาณ 12.00 – 12.15 ทำกิจส่วนตัวก่อนเข้าห้องเรียน
เวลาประมาณ 12.15 – 12.30 สวดมนต์ไหว้พระก่อนเข้าห้องเรียน
เวลาประมาณ 12.30 – 18.00 เข้าเรียนสายสามัญ
เวลาประมาณ 18.00 – 18.30 ทำวัตรเย็น
เวลาประมาณ 18.30 – 19.00 ทำกิจส่วนตัว
เวลาประมาณ 19.00 – 20.30 เข้าเรียนภาษาบาลี
เวลาประมาณ 20.30 – 21.00 พักผ่อนตามอัธยาศัย
เวลาประมาณ 21.00 – 23.00 ทบทวนบทเรียน
หมายเหตุ: นักธรรมเรียนวันเสาร์และวันอาทิตย์ (ตารางอาจเปลี่ยนแปลงตามความเหมาะสม)
เกียรติประวัติ

พ.ศ. 2520 ได้รับเลือกให้เป็นวัดพัฒนาตัวอย่าง จากกรมศาสนา กระทรวงศึกษาธิการ
พ.ศ. 2538 ได้รับเลือกให้เป็นวัดพัฒนาเด่น จากกรมศาสนา กระทรวงศึกษาธิการ
พ.ศ. 2540 ได้รับเกียรติบัตรให้เป็นวัดที่มีการศึกษาพระปริยัติธรรม แผนกบาลีดีเด่น ประจำจังหวัดนครสวรรค์
พ.ศ. 2544 ได้รับแต่งตั้งให้เป็นโรงเรียนพระปริยัติธรรมแผนกบาลี ประจำจังหวัดนครสวรรค์ แห่งที่ 1
พ.ศ. 2544 ได้รับโล่เกียรติคุณจาก ฯพณฯ สิริกร มณีรินทร์ รัฐมนตรีช่วย ว่าการกระทรวงศึกษาธิการ ในฐานะเป็นหน่วยงานที่จัดหรือสนับสนุนการจัดการศึกษานอกโรงเรียนดีเด่น ระดับประเทศ จากกรมการศึกษานอกโรงเรียน กระทรวงศึกษาธิการ
พ.ศ. 2545 ได้รับเกียรติบัตร โครงการอบรมบาลีก่อนสอบสนามหลวง คณะสงฆ์ ภาค 4 ที่มีนักเรียนผ่านการสอบตามหลักสูตร การอบรมระยะสั้นของคณะสงฆ์ภาค 4 เป็นอันดับที่ 1 ของภาค
พ.ศ. 2545 กรมศาสนา กระทรวงศึกษาธิการ ได้มอบโล่ให้วัดตากฟ้า เป็นศูนย์ศึกษาพุทธศาสนาวันอาทิตย์ดีเด่น
พ.ศ. 2547 มูลนิธิธรรมกาย มอบโล่ห์ดีเด่นและทุนการศึกษา ในฐานะเป็น สำนักเรียนบาลีประจำจังหวัดที่มีนักเรียนสอบบาลีได้มากที่สุดในประเทศ
พ.ศ. 2548 มูลนิธิธรรมกาย มอบโล่ห์ดีเด่นและทุนการศึกษา ในฐานะที่มีนักเรียน ป.ธ.6 สอบได้มากที่สุดในประเทศ
พ.ศ. 2548 มูลนิธิธรรมกาย มอบโล่ห์ดีเด่นและทุนการศึกษา ในฐานะเป็นสานักเรียนบาลีประจำจังหวัดที่มีนักเรียนสอบบาลีได้มากที่สุดในประเทศ
พ.ศ. 2548 กระทรวงสาธารณสุข ได้ประกาศให้วัดตากฟ้า เป็นวัดส่งเสริมสุขภาพ
พ.ศ. 2548-2549 ได้รับทุนพระราชทานเล่าเรียนหลวงในฐานะมีนักเรียนสอบบาลี ได้เป็นอันดับที่ 1 ของภาคเหนือ
พ.ศ. 2549 ได้รับเกียรติบัตรจากสำนักงานพระพุทธศาสนาแห่งชาติมีผลการสอบบาลีได้เป็นอันดับ 1 ของภาคเหนือ
พ.ศ. 2549 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้เสด็จทอดพระเนตรการศึกษาพระปริยัติธรรมของพระภิกษุสามเณรวัดตากฟ้า และได้รับพระราชทานชื่อกองทุน “รัตนภัตต์ เพื่อเป็นค่าภัตตาหารของพระภิกษุ – สามเณร
พ.ศ. 2546 พระบาทสมเด็จพระเจ้าอยู่หัว มีพระบรมราชานุญาตยกฐานะวัดตากฟ้า เป็นพระอารามหลวงชั้นตรี ชนิดสามัญ
พ.ศ. 2550 ได้รับโล่จากสานักงานพระพุทธศาสนาแห่งชาติ มีผลสอบบาลีได้เป็นอันดับที่ 1 ของภาคเหนือ
พ.ศ. 2551 ได้รับถ้วยรางวัลรองชนะเลิศอันดับที่ 1 การแข่งขันฟุตบอลมวลชนอำเภอตากฟ้าคัพ ครั้งที่ 4 ประจำปี 2551
พ.ศ. 2551 ได้รับถ้วยรางวัลชนะเลิศเซปักตะกร้อชาย โครงการมหกรรมกีฬา มวลชนตากฟ้าต้านยาเสพติด ประจำปี 2551
พ.ศ. 2551 ได้รับถ้วยรางวัลชนะเลิศเปตอง โครงการมหกรรมกีฬามวลชนตากฟ้าต้านยาเสพติด ประจำปี 2551
กองทุนรัตนภัตต์ วัดตากฟ้า

ประวัติความเป็นมาของกองทุนรัตนภัตต์ (วัดตากฟ้า พระอารามหลวง)
เมื่อวันพฤหัสบดีที่ 9 กุมภาพันธ์ พ.ศ. 2549 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตร การจัดการศึกษา ณ สำนักศาสนศึกษาวัดตากฟ้า โรงเรียนพระปริยัติธรรมแผนกบาลี ประจำจังหวัดนครสวรรค์ แห่งที่ 1 ทรงพระมหากรุณา พระราชทานพระราชทรัพย์ส่วนพระองค์ เพื่อถวายเป็นค่าภัตตาหารพระภิกษุสามเณร วัดตากฟ้า จำนวน 10,000 บาท (หนึ่งหมื่นบาทถ้วน)
วัดตากฟ้า จึงได้อัญเชิญตั้งเป็นกองทุนภัตตาหารพระภิกษุสามเณรวัดตากฟ้า และได้นำความกราบบังคมทูลให้ทรงทราบ ต่อมาในวันที่ 12 ตุลาคม พ.ศ. 2549 สมเด็จพระเทพรัตนราชสุดาฯ ทรงพระราชทานชื่อกองทุนว่า "กองทุนรัตนภัตต์" ซึ่งมีความหมายว่า "อาหารอันมีค่าดุจแก้ว" นับเป็นพระมหากรุณาแก่พระภิกษุสามเณรวัดตากฟ้า และชาวอำเภอตากฟ้าอย่างที่สุด
แหล่งข้อมูลอื่น

http://www.wattakfa.com.
↑  http://www.wattakfa.com/
↑  http://www.wattakfa.com/
โรงเรียนพระนารายณ์

| โรงเรียนพระนารายณ์ PRANARAI SCHOOL> ที่ตั้ง |
| --- | --- |
83 หมู่ที่ 8 ตำบลท่าศาลา  อำเภอเมืองลพบุรี จังหวัดลพบุรี 15000
ข้อมูล
ชื่ออื่น: พ.น.ร. (P.N.R.)
ประเภท: โรงเรียนมัธยมศึกษาขนาดใหญ่พิเศษ
คำขวัญ: วินัย เพียร น้ำใจ  เรียบร้อย
สถาปนา: 8 กุมภาพันธ์ พ.ศ. 2523
ผู้ก่อตั้ง: นายชงค์ วงษ์ขันธ์ และ นายสุพจน์ วัฒนประดิษฐ์
หน่วยงานกำกับ: สำนักงานคณะกรรมการการศึกษาขั้นพื้นฐาน
ผู้อำนวยการ: นายวีระวัฒน์  วัฒนา
ระดับปีที่จัดการศึกษา: ม.1 - ม.6
สี: น้ำเงิน - ขาว
เพลง: ลูกพระนารายณ์
เว็บไซต์: http://www.pranarai.ac.th
โรงเรียนพระนารายณ์ (PRANARAI SCHOOL) ตั้งอยู่เลขที่ 83 หมู่ 8 ตำบลท่าศาลา อำเภอเมืองลพบุรี จังหวัดลพบุรี รหัสไปรษณีย์ 15000 สังกัดสำนักงานเขตพื้นที่การศึกษามัธยมศึกษาลพบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นสถานศึกษาระดับมัธยมศึกษาขนาดใหญ่พิเศษ จัดการเรียนการสอนตามหลักสูตรแกนกลางการศึกษาขั้นพื้นฐาน ตั้งแต่ระดับชั้นมัธยมศึกษาปีที่ 1 - 6 ในปี พ.ศ. 2560 เคยได้รับรางวัลคุณภาพแห่งสำนักงานคณะกรรมการการศึกษาขั้นพื้นฐาน (OBECQA)